Հաննա Ռեսվոլլ-Հոլմսեն

Հաննա Մարիա Ռեսվոլլ-Հոլմսեն (, ), նորվեգացի բուսաբան, քրոջ` Թեքլա Ռեսվոլլի հետ նորվեգական կրթության մեջ բնական գիտությունների, բնապահպանության առաջատար կին։

Կենսագրություն 
Հաննա Ռեսվոլլ-Հոլմսենը մանկության ժամանակ խիստ տուժել է հիվանդությունից, ինչի հետևանքով 12 տարեկան հասակում արդեն դպրոցում ստացած կրթությունը դարձել է անկանոն։ 1902 թվականին նա քննություն է հանձնել միջնակարգ դպրոցում` այդ ժամանակ արդեն հետևում ունենալով դժբախտ ամուսնության փորձ։ Ռեսվոլլը բնագիտության պատմություն է ուսումնասիրել Քրիստինիայում` Ֆրեդերիկի թագավորական համալսարանում` 1910 թվականին ավարտելով բուսաբանության բաժանմունքը։ 1921 թվականից եղել է բուսական աշխարհագրության դոցենտ նույն համալսարանում` այդ պաշտոնը վարելով մինչև 1938 թվականին թոշակի անցնելը։

Հաննա Ռեսվոլլ-Հոլմսենը 1907 թվականին օվկիանոսագետ արքայազն Ալբեր I-ի հետ մասնակցել է Սվալբարդի բուսաբանական գիտարշավին։ Հաջորդ տարի նա ուղևորվում է Շպիցբերգեն, որպեսզի լուսանկարներ կատարի (մասամբ` գունավոր լուսանկարներ)։ Այդ լուսանկարները հանդիսանում են Շպիցբերգենի բնության վաղ շրջանի արժեքավոր օրինակներ։ Ռեսվոլլի բուսաբանական հետազոտությունների դիտարկումներն առաջին անգամ հրատարակվել են Մոնակոյում «Շպիցբերգենի բուսաբանությունը» վերնագրով, իսկ ավելի ուշ` 1927 թվականին, նաև նորվեգերենով «Սվալբարդի բուսականությունը» վերնագրով։

Կիրառելով դանիացի բուսաբան Քրիստեն Ռաունկիերի քանակական եղանակները ` Հաննան վերլուծել է նորվեգական ալպյան բուսականությունը` դրանք ամփոփելով «Նորվեգիայի` Սկանդեսից արևելք ընկած լեռնային բուսականությունը» () աշխատությունում։ Նրան հատկապես հետաքրքրել են մերձալպյան կեչիների անտառները։ Նա հրատարակել է «Հետերոգեն երևույթի նշանակությունն անտառներում» () էսսեն, որում արտահայտված էր լեռնային բնական անտառների պահպանման խնդիրը։ Նա խիստ քննադատության էր ենթարկել այդ անտառների փոխարինումը եղևնիների պլանտացիաներով։ Գրքույկը անտառապանների շրջանում բողոքի տեղիք է տվել։

Երկրաբան Ադոլֆ Հոելի հետ նա առաջիններից մեկն էր, որ պնդում էր Շպիցբերգենում արգելավայրային գոտի առանձնացնելու կարևորությունը։ Նա նորվեգական լեռներում բնության պահպանվող գոտիների ստեղծման ջատագովներից էր։

Ռեսվոլլ-Հոլմսենն առաջին անգամ ամուսնացել է Հանս Դիզեթի հետ (ամուսնալուծվել է 1901 թվականին), ապա 1909 թվականին երկրաբան Գուննար Հոլմսենի հետ (1880-1976), ով իր քրոջ ամուսնու եղբայրն է եղել։

Հեղինակի անվան համառոտագրությունը` Resv.-Holms., նշվում է հեղինակի անուն Բույսերի միջազգային համացանկում (ICN):

Ռեսվոլլ-Հոլմսենի պատվին է անվանվել հրանունկի մի տեսակ (Ranunculus resvoll-holmseniae):

Հատընտիր գիտական գործեր 
Les observations botaniques de la campagne scientifique de S.A.S. le Prince Albert 1er de Monaco. La misión Isachsen au Spitzberg 1907. Monaco, 1910.
Om Fjeldvegetationen i det Østenfjeldske Norge. Arkiv for matematik og naturvidenskap 1920/No. 2.
Svalbards Flora - med en del om dens plantevekst i nutid og fortid. 56 pp. 1927.
Om betydningen av det uensartede i våre skoger. Tidsskrift for Skogbruk 1932, 40: 270-275.

Ծանոթագրություններ 

Obituary by Christophersen, E. in Blyttia 1: 100-102 (1943).
Eckblad, F.-E. (1991) Thekla Resvoll og Hanna Resvoll-Holmsen, to glemte? Pionerer i norsk botanikk. Blyttia 49: 3-10.
Biography by Bredo Berntsen & Inger Nordal in Norsk biografisk leksikon, Oslo: Kunnskapsforlaget (1999–2005)
Berntsen, Bredo (2006) En grønnstrømpe og hennes samtid: Hanna Resvoll-Holmsen: botaniker, Svalbard-forsker, fjellelsker, fotograf og naturvernpioner.

Արտաքին հղումներ 
 Նորվեգացիների կեսագրություններ լուսանկարներով
 Նորվեգական հոդվածներ լուսանկարներով

Նորվեգացի կին գիտնականներ
Նորվեգացի բուսաբաններ
Օսլոյի համալսարանի շրջանավարտներ
Կին կենսաբաններ
Նորվեգացի ճանապարհորդներ